കുടുംബശ്രീയിലെ പരിശീലനം പൂര്ത്തിയായി അഞ്ചു പേര് ഇനി ജോലിക്കായി ജര്മനിയിലേക്ക് പറക്കും തിരുവനന്തപുരം: കുടുംബശ്രീയിലെ പരിശീലനം പൂര്ത്തിയാക്കിയ അഞ്ചു പേര് ജോലിക്കും ഉപരി പഠനത്തിനുമായി ഇനി ജര്മനിയിലേക്ക് പറക്കും. അഞ്ചു കൊയിലാണ്ടിക്കാരും ഒരു തിരുവനന്തപുരംകാരിയുമാണ് ജര്മനിക്ക് പറക്കാന് ഭാഷ പഠിക്കുന്നത്. കുടുംബശ്രീയിലൂടെ തൊഴില് നൈപുണ്യം നേടിയ ഇവര് കുറച്ച് മാസങ്ങള്ക്കകം ജര്മനിയിലേക്ക് പറക്കും. രണ്ടുമാസമായി ഇവര് ജര്മന് ഭാഷ പഠിക്കുന്നു. ദീന്ദയാല് ഉപാധ്യായാ ഗ്രാമീണ് കൗശല്യ യോജനയിലൂടെയാണ് ഡി.ഡി.യു.ജി.കെ.വൈ. ഇവര് മികച്ച തൊഴിലിനും ഉന്നതപഠനത്തിനുമായി ജര്മനിയിലേക്ക് പോകുന്നത്. പ്ലസ് ടു നിലവാരത്തിലുള്ള നൈപുണ്യ പരിശീലനമാണ് കൈമുതല്. തിരുവനന്തപുരത്തുനിന്നുള്ള ശില്പ ശിവാനന്ദന് കൊയിലാണ്ടിയില്നിന്നുള്ള അജു ജോസഫ്, അന്ജാസ് ടി.കെ., ത്വാഹ കെ, അമര്നാഥ്. സി, മുഹമ്മദ് സൂഫിയാന് എന്നിവരാണ് ആ ആറുപേര്. ജര്മനിയില് ആഴ്ചയില് ലഭിക്കുന്ന 40 മണിക്കൂറില് 70 ശതമാനം സമയവും ഇവര്ക്ക് ജോലിചെയ്യാം. ബാക്കി സമയം പഠിക്കാം. 150ലേറെ പേര് നിലവില് ഇതിനായി ജര്മന് പഠിക്കുന്നുണ്ട്. തൊഴില് നൈപുണ്യവുമായി മൂന്നൂറിലേറെ പേര് വിവിധ രാജ്യങ്ങളിലേക്ക് പറന്നുകഴിഞ്ഞു. അമ്ബതിനായിരത്തിലേറെ രൂപയാണ് ഇവര്ക്ക് മാസവരുമാനം. സംസ്ഥാനത്ത് 200 പരിശീലന കേന്ദ്രങ്ങളാണ് ഉള്ളത്. ആറുവര്ഷത്തിനിടെ 56,360 പേര്ക്ക് പരിശീലനം നല്കി. 42,078 പേര്ക്ക് തൊഴില് ലഭിച്ചു. ലോജിസ്റ്റിക്സ്, ഫാഷന് ടെക്നോളജി, ഇന്ഡസ്ട്രിയല് ഇലക്ട്രീഷ്യന്, ഫുഡ് ആന്ഡ് ബിവറേജ് സര്വീസ്, സെയില്സ് അസോസിയേറ്റ്, ഡ്രാഫ്റ്റ്സ്മാന്, മള്ട്ടി കുസീന് കുക്ക്, ജനറല് ഡ്യൂട്ടി അസിസ്റ്റന്റ്, കസ്റ്റമര് കെയര് എക്സിക്യുട്ടീവ്, റീട്ടെയില് സെയില്സ് പേഴ്സണ്, സോഫ്റ്റ്വേര് ഡെവലപ്പര്, ഹോസ്പിറ്റാലിറ്റി അസിസ്റ്റന്റ് തുടങ്ങിയ മേഖലകളിലാണ് പരിശീലനം. Stories you may Like